《移木芙蓉植后圃》
清代·张畹

吟罢楚客辞，逍遥向园圃。缅彼拒霜花，一枝移带雨。

我生同弱植，终当委草莽。况兹摇落辰，孤芳谁搴取。

浅土托根荄，松菊聊为侣。

作者简介：字荪九，江南长洲人。布衣。○荪九穷居郊外，世缘半绝，素交二三人外，车骑造访之，弗接也。论诗必溯源唐人以前，有与争辨者，至面赤不顾，或目为诗癖、为诗愚，乃大喜。身后诗篇零落，只存社中共赋一篇。